nb da sv sv da da da da da da da da sv da da da nb da da da nb fi da da en en en en en en da da da da da da ro da ro da da en sv en
Gå videre til indhold …
Sioox Wood Protection – Teakdæk på en helt ny måde
Søkort med vores ruter PÅ Middelhavet OG HJEMOVER
Nu til Spanien – og dramatisk exit fra Porto
Den 19. juni kl. 7:45 forlod vi Douro Marina ved Porto. Der var udadgående tidevandsstrøm + flodens naturlige løb. Flodens udløb i Atlanten sker imellem 2 mega-stenmoler med hver sit fyrtårn på. Og hold da k… hvor var bølgerne imod os lige i udløbet ENORME. Det var Oceanets dønninger imod tidevandets udløb.
Bølgehøjde kan vi kun gætte – men 3 – 4 meter var de ihvertfald – og med meget kort afstand. Så med 8,5 knobs fart over grunden (motor og medstrøm) blev vi med kæmpe brag og vandkaskader kastet fra top til bund i flere af de brydende søer. Men også dét klarede Sjusefine (og besætningen…). Vi skulle have monteret vores kamera til en video af dette sceneri – men det var vi ikke lige forberedte på.
I dag sejlede vi igen ca. 64 sømil og nu ud af Portugal til Spanien. Her er der store bugte, som giver et mere varierende og grønt landskab i delvist læ bag flere øer i modsætning til Portugals barske og lidt ensformige kyst med klipper og strande.
Efter 9 timer for motor i stille vejr ankrer vi op kl. 16:45 for natten i en fin bugt ved byen Baiona.
Vi ser hele tiden masser af delfiner. Hvis ikke de lige har travlt med at spise, springer de lystigt hen til os og følger båden i lang tid og ofte i store flokke, som vi slet ikke har set i samme omfang på Middelhavet.
SÅ stille kan der også være på Atlanterhavet
Flot møde i rum sø. Vi mødte ellers ingen andre sejlere eller erhvervsfartøjer. Langs Portugals kyst er der dog en del fiskere og vildt mange bøjer med garn eller krabbefælder. Så natsejlads dér er ikke anbefalelsesværdigt
De fine små spanske øer Islas Cies, hvor man kan ankre (Nationalpark, som kræver særlig tilladelse)
Vi kigger bare på de smukke øer på afstand. Vejrudsigten er ikke lige til ankring og badning i 16 grader “varmt” havvand er ikke lige vores favorit i gråvejr…
Fyrtårnet på Illa do Faro
Want an easier way to login?
Login quicker without a password.
Login with your password
Login without a password
Forrige indlæg Så er det nordover mod den berygtede vind “Portugisernorden”
Næste indlæg Sidste stop i Spanien i skønne Galicien
Vær den første til at kommentere på indlægget
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Tracks WordPress Theme by Compete Themes.